《登叠石岭望霁雪》
清代·厉志

危径盘盘缘细缕，行步圯侧屡跛蹶。绝顶望见天际峰，一一排张如析翟。

镂冰错锷森万象，高接彤云暗空白。槎丫老树杂野梅，忍冻作花少颜色。

岩流挂玉何纷垂，互与枯藤缚危石。狐兔不出飞鸟尽，茫茫大地无人迹。

山中应有素书在，安得相逢羽衣客。

作者简介：浙江定海人，字心甫，号骇谷，别号白华山人。诸生。书学明人，尤精行草。画山水兰竹有逸趣。中年患目疾，而书画益进。握笔疾扫，全以神行，一日可成数十幅。亦工诗文，居宁波时，与姚燮等唱和。有《白华山人诗钞》、《诗说》。